LidanRubinov/Halacha-QA huggingface dataset:
שאלה: הייתי שמח אם לא הייתי נברא: תמיד אומרים על מצוות כיבוד הורים שהיא אחת המצוות הכי הגיוניות, מהמצוות שאדם היה מקיים גם אם לא היה מצווה. רציתי להבין מדוע. רוב המקורות שאני מכיר מסבירים שההורים נותנים לאדם את חייו, מזונותיו, בגדיו, וכו, ועל כן צריך להכיר להם אך דבר אחד קשה לי. הרי האדם לא ביקש להיוולד, והרי אם הם "כפו" עליו להיוולד, טבעי והגיוני שיספקו לו את צרכיו, ובודאי שלא בתורת טובה שעושים עמו כי אם חובה מוסרית ואנושית. הרי אם הורה יפקיר את תינוקו שרק נולד, בודאי יאשימו אותו, ולא יתיחסו אליו כאילו רק לא עשו עימו טובה, אלא שעשו פשע חמור ביותר. ידועה המחלוקת בין בית שמאי ובית הלל, האם נוח לו לאדם שנברא. כיוון שאין מדובר במחלוקת הלכתית (לפחות לפי הבנתי שאינה גדולה) אני מניח שאין פסיקה חד משמעית, ושזה תלוי באדם. אם צדיק, נוח לו שנברא, שכל סבלי העולם הזה מתגמדים לעומת חיי העולם הבא, אך אם רשע, בודאי שלא נוח לו שנברא, שכל תענוגי העולם הזה מתגמדים לעומת סבלי הגהינם. אני אישית למשל הייתי שמח אם לא הייתי נברא. קשה לי מאוד להתמודד עם המצוות, על אף שאני מנסה בכל מאודי ובכל נפשי להתנגד ליצר הרע. ולא תמיד מצליח לי. רוב הזמן לא מצליח לי. למה אני צריך לכבד שני אנשים שהביאו את זה עלי? אשמח לתשובה מעמיקה, השאלה הזאת מדירה שינה מעיני. יש לציין שאני מאמין באמת ובתמים שיש סיבה, כמובן. אלא שכל הפרשנים שראיתי מתייחסים לתשובה כמובנת מאליה, ואני מנסה להבין מדוע. שהרי לא יתכן שלא חשבו על הנקודה שהעליתי לפני שהתייחסו בכזו פשטות למהות המצווה.
תשובה: אני מבין את התחושה הקשה שלך. אבל במציאות, כיבוד הורים איננו נחלת עם ישראל בלבד. רק להתרשמותך מצאתי תאור של כיבוד הורים בסין שהוא הרבה יותר חמור מאצלנו לכן נראה לי שצריך להעמיק את הבירור. במקום לחפש תשובה אוביקטיבית, צריך להבין מה בדיוק מטריד אותך. אני מצטט מהשאלה שלך: "אני אישית למשל הייתי שמח אם לא הייתי נברא. קשה לי מאוד להתמודד עם המצוות, על אף שאני מנסה בכל מאודי ובכל נפשי להתנגד ליצר הרע. ולא תמיד מצליח לי. רוב הזמן לא מצליח לי. למה אני צריך לכבד שני אנשים שהביאו את זה עלי?" אם נקשיב לך היטב, נשמע שהשאלה שלך באה מתוך כעס: "למה אני צריך לכבד שני אנשים שהביאו את זה עלי?" לכעס הזה יש סיבה חזקה מאוד: ייסורים שיש לך במאבק נגד היצר הרע: "אני מנסה בכל מאודי ובכל נפשי להתנגד ליצר הרע. ולא תמיד מצליח לי". כאן נמצא שורש השאלה שלך - אתה מבטא אכזבה גדולה מעצמך - אכזבה שמייסרת אותך מאוד עד כדי: "השאלה הזאת מדירה שינה מעיני". אני מרגיש שכאן אנחנו נפגשים עם הקושי האמיתי שלך - והוא כואב מאוד ונורא מייסר אותך. לפיכך התשובה לשאלה שלך לא נמצאת בכיבוד הורים אלא בקושי שלך להאבק ביצר הרע. כאן המקום לגלות לך סוד: הקשיים שלך עם עצמך - הם הנצחון הגדול של היצר הרע. זהו הסוד שרבי נחמן מלמד אותנו: היצר הרע מאוד מתוחכם, הוא יודע שהנצחון הכי גדול שלו הוא להפיל את האדם אל היאוש, שיתיאש מעצמו. לכן התיקון שלך הוא לעשות מהפכה בהסתכלות שלך: במקום לספור את החטאים שלך, להרגיש שהיצר הרע מנצח אותך ולהתיאש מעצמך, תפעל הפוך. מהיום תספור את המעשים הטובים שלך - רק אותם! תתפעל מכל דבר טוב שאתה עושה, מכל נצחון שלך על היצר הרע - רק בכך תתמקד, תתלהב מעצמך ותאהב את עצמך. בכל פעם שאתה נכשל, במקום להתרגש ולכעוס על עצמך תחזור מיד בתשובה, תסתלק מהחטא ותשכח אותו: תגיד לעצמך - אני לא רציתי את זה, אני מתחרט ומצטער שזה קרה לי, אני באמת אשתדל שזה לא יקרה שוב! תעשה תשובה ותשכח מהענין. כך אתה תראה את הטוב שבך, תאהב את עצמך ותתלהב מעצמך. בהמשך אתה תשמח שאתה חי בעולם הזה ומאושר בו, ואז גם תשמח מאוד לכבד את הוריך שהביאו אותך לעולם שבו אתה מאושר.
שאלה: חיה בבית: הרב, שמי שרה חן ויש לי כלבה בבית,ברצוני לדעת מהם ההלכות בשבת הנוגעות לכלבים? כלומר,מה כן מותר לעשות ומה אסור? אשמח מאוד אם תעזור לי.
תשובה: האכלה מותר (ומצווה) להאכיל את הכלב בשבת, אך אין לטרוח בזה טירחא מיותרת שנועדה רק לפינוק הכלב. לדוגמא: מותר לשים בשר לפניו, או לתת לו בונזו, אבל להתחיל לחתוך את הבשר לחתיכות קטנות או לערבב את הבונזו כדי שיהיה לכלב טעים יותר אסור. פינוי צרכים אם הכלב עשה צרכיו במקום שזה לא נעים שהם שם, מותר לפנות אותם (מדין "גרף של רעי" - שמותר לפנות מוקצה ממקום שהוא מאוס לאנשים בו). ליטוף מותר ללטף את הכלב (לכל הדעות, ככל נגיעה במוקצה שמותרת, רק הזזה אסורה, והמחמיר בזה אינו אלא טועה, שהרי התירו בפירוש לסייע בצדדים לבהמה ללכת). הרמה בעקרון בעלי חיים הם מוקצה בשבת, ואם כן אין להרים ולטלטל אותם. אמנם רבים מהאחרונים סוברים שחיות מחמד שרגילים לשחק איתם ולטלטלם כל השבוע - אינן מוקצה. והמיקל וסומך על שיטות אלו יש לו גדולים לסמוך עליהם (הגרש"ז אויערבך, הגר"מ פיינשטיין, הרב אליעזר מלמד שליט"א ועוד אחרונים). טיול מותר לשים רצועה סביב צוואר הכלב ולצאת איתו לטיול, אך יש להזהר שלא תבלוט הרצועה טפח מתחת יד האדם (מהצד השני, לא של הכלב), שהרצועה לא תגיע למרחק של טפח ומטה קרוב לקרקע, אלא תהיה מתוחה מעל גובה זה. יש להזהר מאיסור צידה, ולכן אם הכלב ברח מהבית, אין לתפוס אותו ולהחזירו (ואם יש חשש שהכלב יזיק וינשך - משום חשש פיקוח נפש יש לתופסו). אם הכלב רגיל לחזור בערב הביתה - יש להקל לתפסו אם קיים חשש הפסד או צער בעלי חיים. יש להיזהר אם פותחים את הדלת שלא לחזור ולסגרה, אלא כשפותח יקפיד למלאות בגופו את הפתח, וכך לא יחשב שהחיה השתחררה וכעת ניצודה שוב.
שאלה: דחוף!!! חתולת רחוב באה לחצר ביתי עם גורים: הבוקר התעוררתי וגיליתי שחתולה מתבצרת מאחורי כריות הספה שבחצר הבית, או שהיא המליטה שם, אני לא יודע. אני מנסה להתקרב אז היא מאיימת עליי, שאם לא אתרחק היא תסתער עלי. השאלה האם זה צער בעלי חיים לגרש אותה? (היא לא מפריעה לנו בנתיים) לקרוא ללוכד חתולים ואח"כ יעקרו אותה אני בדוואי לא אעשה. האם להביא לה אוכל? כי נראה שהיא דיי תקועה שמה ולא זזה בשביל להגן על הגורים. מ :)
תשובה: מעיקר הדין מותר לגרשה אם היא מפריעה לכם. ואף על פי כן, מידת חסידות ראויה שכבר מוזכרת בגמ, לחמול על בע"ח גם אם הם מפריעים קצת. ומן השמים ירחמו גם עליכם כשתבואו בדין.
שאלה: זוגיות- אני במצוקה.: יש לי בן זוג כבר שנה וחצי. הוא בחור טוב עם ענווה וצניעות ללא אגו או גאווה, אדם שכיף להיות בחברתו. לפני הכל חשוב לי לציין שכל מערכת היחסים שלנו ברמה האישית היא תקינה לחלוטין, אנחנו מדברים על הכל מתייעצים זה עם זה. העניין מאוד מורכב ומסובך זה מתחיל מזה שהוא בחור דתי ואני לא (ז"א אני מסורתית ומשתדלת מאוד לכבד) אני נמצאת בחוסר וודאות, מה לעשות האם זה ר שהוא דתי ואני לא רוצה לחזור בתשובה מתוך זה שחייב וזהו! כי ניסיתי את זה שמרתי שבת במשך כמה חודשים וחזרתי חזרה לשאלה כי הרגשתי שזה לא בא לי מכל הלב ויותר נכון הרגשתי שאני עושה זאת כי חייב ולא באהבה. בנוסף אני מרגישה שאני לא נמשכת אליו יותר. כיף לי שהוא מחבק אותי ונותן לי יד אבל כשזה נוגע לעניין המניות אני בורחת ונסוגה כי אני לא נמשכת. הוא כבר בן 28 והוא חושב למסד את הקשר ואני מבינה את הרצון. מה גם שאני גם אוהבת אותו אבל לא נמשכת, אני מרגישה בסטטוס לא מובן, אני מבולבלת וכבר מרגישה עייפות נפשית מהמחשבה על כך. אני לפחות פעמיים (אם לא יותר) בשבוע בוכה ונשברת אני מרגישה שאין לי כוחות נפשיים להתמודד עם זה. אני כבר מנסה לחשוב מה עשיתי רע כל כך בחיים שככה אני מרגישה. לא יודעת למי לפנות או עם מי לדבר וככה הגעתי לפה. והחלטתי לנסות. אשמח עם תענו לי.
תשובה: אני מבין היטב את ההתלבטות שאת נמצאת בו. את בוודאי גם יודעת כי אני לא איש מקצוע, ובכלל אני די בספק האם יש אדם שיכול לייעץ לך במצב הזה. אפשר לנסות לעזור ך לקרוא את עצמך, שהלוא ביסודו של דבר זו הכרעה שלך האם לצאת עם אותו בחור למסע הבלתי נודע של הנישואין. את מתארת שני נושאים שאת צריכה לבדוק את עצמך ועם עצמך. נושא אחד הוא הנושא האנושי הפשוט של המיניות. איש מקצוע יעזור לך לשאול את עצמך את השאלות הנכונות, אולם הוא לא יענה במקומך את התשובות. השאלות הנכונות יכולות להיות לכיוונים שונים, כשחלק מהן מנסה לפענח למה את לא חשה כך, וחלק אחר מנסה לפענח האם יש דרך שאת מסוגלת להוציא מתוך עצמך כדי להגביר את הקשר המיני ביניכם. נושא שני הוא התחום של חיים משותפים של דתי ומי שאינה דתייה. זה נושא ארוך ומורכב, והמציאות מלמדת שזה אפשרי, אולם זה לא פשוט אלא מורכב מאוד, ושני הצדים צריכים להיות שותפי אמת לדרך, כדי שהם יוכלו לפגוש האחד את השני בצורה המתאימה לאורך כל ימי חייהם. את לא עשית שום דבר רע הקשור בכך. מה שאת מתארת אינו חריג. להפך, זה המצב הרגיל לפני הכרעה משמעותית כל כך חיים   להקים בית עם מישהו, וקודם כל את יכולה להיות שמחה שאת ניצבת בפני שאלות מסוג זה, שכן הן מביטות לעתיד בהבטחה גדולה. מתוך מבט שמח זה   תוכלי לבחון את דרכך. והרבה שמחה
שאלה: כשרות של סושי: הרב. אנו מקפידים לאכול מהדרין. יש מסעדה של סושי עם השגחה שאומרת שכל הירקות הם מהדרין. באיזה עוד דברים יכול להיות פער בין הכשרות הרגילה למהדרין במסעדה של סושי?
תשובה: יש בסושי הרבה מאוד רכיבים, והמציאות היא או שקשה להשיגם ברמת מהדרין או שבלתי אפשרי. ווסאבי פייסט, דפי אורז, דף אצות ים (בעיית חרקים) שלל רטבים שונים שחלק עשויים מהחי, חומץ אורז שמיוצר על בסיס אנזימים מהחי וכו וכו וכל זה לפני שמדברים על הדגים עצמם עם כל בעיית החרקים בדגים שיש היום.
שאלה: תפילין: יש לי שאלה שרציתי לשאול שקצת מציקה לי ואולי אתה יודע מה לענו לי כשהיה לי עלייה לתורה עבר כבר זמן. הנחתי תפילין התפילין היו על היד החזקה ולא על היד החלשה כמו שצריך לעשות מה זה אומר או שזה רק מנהג שלא כל כך חשוב, כשעליתי לתורה בבית כנסת לא שאלו אותי ועכשיו חבר אמר לי שאזור להניח בצד של היד החזקה. אני שמאלי, ובעלייה לתורה לא אמרו לי כלום מה אני צריך לעשות האם זה ר או שצריך לעשות משהו עכשיו?
תשובה: מעכשיו יניח כבודו כל יום תפילין על יד ימין שהיא היד הכהה. אלא א"כ כבודו כותב בימין. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ל"ג בעומר: האם בל"ג בעומר עצמו מותר לשמוע שירים ולקנות בגדים חדשים?
תשובה: וברכת ד  אפשר. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צפייה במקטע של סרט: 1. שלחו לי במייל קטע של עשר דקות מתוך סרט מלפני עשרים שנה (על השואה). בדיעבד האם לא הייתי לראות את הקטע הזה מחשש זכויות יוצרים? 2. אם לא הייתי צריך, האם אני צריך לקנות את הסרט הזה כהחזר הגזל. 3. שולחים לי במייל כל מיני מצגות וכו האם עלי לחשוש מזכויות יוצרים?
תשובה: וברכת ד  נראה שאין בכך גזל, ואפשר לראות קטעים, ובייחוד שזה נשלח ואתה לא רצית לקנות את הדבר, וממילא אין בכך הפסד לבעלים. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: פרשת תזריע מצורע - טומאת יולדת ונידה: פרשת השבוע השבת היתה מאוד קשה להבנה. קראתי בשקיקה את כל עלוני השבת ולא מצאתי תשובה שתניח את דעתי מדוע האישה צריכה להביא קורבן חטאת ולא לדוגמא קורבן היא הרי לא חטאה!. בנוסף רציתי להבין מדוע יש הבדל בזמן הבאת הקרבן לאשה שילדה בן לבין אישה שילדה בת. שאלה אחרונה - רציתי לברר מדוע התורה מתייחסת כל כך בשלילה לדם הנידה. למה הדם מטמא? התופעה הפיזיולוית הזו כל כך חשובה. בזכות מחזור האישה, היא יכולה ללדת ילדים. האסטרוגן שומר על גוף האישה. העדר דם הנידה (שלשיטת התורה אז הייתה האישה טהורה כל הזמן) הוא בעייתי ביותר. אף אישה לא תוותר על דם הנידה ואף גבר לא היה רוצה להתחתן עם אשה שאינה "טמאה" פעם בחודש. למה לא מתייחסים למחזור האשה כדבר חיובי ומשמח? כך אני נוהגת וכך חינכתי את ילדי. אודה לכם אם תוכלו להאיר את עיני בסוגיה זו.
תשובה: יישר כוח על הרצינות ועל כובד הראש בבירור שאלות הקשורות לכתוב בתורה. ההנחה שבשאלה שלך היא שקרבן חטאת מביאים על חטא, ובשל כך את שואלת מצוין   מה החטא. בח אנו מוצאים שתי אפשרויות. ראשונה שבהן שאת אכן צודקת, ועל כן הם מוצאים בחובת החטאת התייחסות ל"שבועה" שאישה נשבעת תוך כדי הלידה שהיא לא תלד יותר (בשל הכאבים), וכשהיא מתחרטת היא מכפרת על החלטתה. אולם אפשר שבכלל קרבן חטאת אינו קשור תמיד דווקא לחטא, אלא שהוא מצווה לנקות את עצמנו מכל מה שהיה כרוך בהריון ובלידה, וזה קרבן התחדשות לקראת החיים הבאים לקראתנו. לגבי שלילה לדם הנידה: ראשית, שימי לב שאין מדובר בנשים בלבד. התורה אומרת גם ששכבת זרע של הגבר מטמאת, כך שאין מדובר בענייני מגדר, אלא ביחסה של התורה בכלל לתופעות ביולוגיות המתרחשות בקרבנו. רבי יהודה הלוי ביאר שכל הטומאות האלה קשורות בתשוקתה של התורה לחיים, ובהתרחקותה מן המוות. על כן, כל מה שקשור במוות   מטמא. שכבת זרע של גבר מטמאת, כי היא הייתה יכולה להביא חיים   ולא הביאה  מחזור חודשי של אישה מטמא, כי הוא היה יכול להביא חיים (בהריון) ולא הביא. בדרך זו, טומאת הנידה הופכת להיות חלק מהחיים ולא מנוגדת לה. האם דברים אלה פוגשים אותך?
שאלה: כתובה: בס ד לכבוד הרב רציתי לדעת ברשותך היכן אמורה להישמר הכתובה לאחר החתונה? בשורות טובות. אמן
תשובה: הכתובה צריכה להיות בהישג היד של האישה. על כן, המקום הטוב ביותר לשמור כתובה הוא אצל - אמא שלה!!
שאלה: הצלחה בעסק: כבוד הרב יש לי שאלה לגבי העסק שלנו העסק שלנו היה ממוקם במושב.קיבלנו צו פינוי ממשרד הפנים ועכשו אנחנו עוברים ל.,אני מעוניינת לקיים סעודה או תפילה לפני שאנחנו נכנסים רציתע לדעת מה אתה ממליץ לעשות? אני גם מעוניינת לעסק אשמח לקבל את הצעתך. ה.
תשובה: ראשית, שיהיה בהצלחה גדולה. שנית, אין ברכה יותר גדולה מאשר קיום עסק על פי מצוות התורה. הברכה הגדולה ביותר שתשרה בעולמכם הוא אם העסק יקויים ביושר, תתפרסנו מעמל כפיכם, תרצו שכל הצדדים ירוויחו, תשלמו לעובדים שלכם בזמן וכדו. אין ברכה גדולה מזו. שלישית, אחרי שתחליטו באמת לנהוג ביושר, תתפללו תפילה להצלחת העסק שאתם עצמכם תחברו. תגידו לריבונו של עולם, במילים שלכם, את מה שאתם מבקשים ממנו, ממה אתם חוששים וכדו, וזו התפילה האמיתית ביותר. וגם אני מצטרף לברכה הגדולה שתצליחו כשתלכו בדרך זו.
שאלה: מכונת פופקורן: לרב קנינו מכונת פופקורן שמכינה את הפופקורן ע"י אויר חם.יש מקום לשים את הגרעינים(מעין כיס קטן ממתכת) ואז יש פתחים שדרכם נכנס האויר החם והפופקורן יוצא החוצה מלמעלה, דרך פתח פלסטיק שמתפרק מהמכשיר. האם צריך לטבול את המכונה, את כולה? איך עושים את זה?
תשובה: אם אפשר לפרק את החלקים המתכתיים בהם נוגע האוכל ולהטביל - זה מה שצריך לעשות. אם לא, אנחנו נכנסים לתחום המחלוקת של טבילת מכשירים חשמליים, שיש הטוענים שחובה להטביל ואפשר לייבש מיד עם מייבש שער ללא כל נזק מכשיר  יש הטוענים שאפשר להוציא אותו מכלל פעולה ולתקן אותו במעשה אומן, ואז הכלי נחשב ככלי שסיים את ייצורו אדם יהודי  יש מעט הטוענים כי כלי חשמלי כלל לא זקוק לטבילה, כי לא על כך ציוותה התורה או גזרו חכמים.
שאלה: גזל: לרב אני בת שירות בגן ילדים. לקחתי 4 ימי חופש השנה, והבנתי שאולי אצטרך להשלים אותם בתום תקופת השירות. כיוון שאני משרתת רק בימים א -ה ונותנת 8 שעות ביום שאלתי את הרכזת שאחראית עליי שאבוא להשלים את השעות בימי שישי בגן אפילו שימי שישי הם רק 5 שעות אך כוונתי הייתה לבוא להשלים את השעות ולא את הימים (כלומר שאבוא לגן יותר מ4 ימי שישי) הרכזת ענתה שאין אפשרות כיוון שצריך להשלים את הימים ולא את השעות, אז שאלתי את הגננת בגן אם זה אפשרי והיא ענתה בהחלט ושאני לא חייבת אפילו לבוא להשלים את השעות. אחד מימי החופש שלקחתי היה כיוון הלכתי ליום פתוח במכללה שהבנתי מהרכזת שאותו לא צריך להשלים. זה הדדי ביני לבין הגננת שלפעמים מבקשים ממני לבוא מוקדם תמיד אני תורמת עוד שעות לכן אין לה בעיה שאני לא אשלים את השעות (אעפ י שכל השעות הנוספות שתרמתי עדיין לא עולים על השעות שהחסרתי באותם 4 ימים). בדו ח לרכזת רשמתי שהייתי והגננת חתמה. נזכרתי לפני כמה ימים שכיוון שהתחלתי את השירות 3 ימים לפני הזמן במקום אחר הרכזת שמה אמרה שמגיע לנו 3 ימי חופש, אז שאלתי היא האם זה נחשב גזל שאעפ י שבאותם ימים לא הייתי רשמתי שהייתי אפילו באותו יום שהלכתי רק לבדוק מכללה שלא צריך להשלים את היום הזה ורשמתי שנכחתי.
תשובה: בס ד לפי דעתי היחס לשירות לאומי עליו להיות כיחס של חייל המשרת בצבא. על כן, כשם שלחייל יש מפקד המפקדת שלך היא הרכזת ואת מחויבת לעשות מה שהיא אומרת. אני מציע לך לשטוח את הטענות בפני הרכזת ולשמוע מהי החלטתה. הרב אביע ד סנדרס
שאלה: סעודת אמנים בל"ג בעומר: אני חולה אונקולוגית. סיימתי את הטיפולים הכימותרפיים. וביום ל"ג בעומר הקרוב יש לי בדיקה מאד חשובה, הקובעת האם הגידול נעלם או חלילה יש צורך בהמשך טיפולים. רציתי לעשות סעודת אמנים בערב ל"ג בעומר לחברים וקרובים. אך שמעתי שיש רבנים הסוברים שאין זה ראוי להשתמש במצוות הברכות לשם סגולות. האם זה נכון? או האם יש משהו מרומם אחר לעשות ביום מיוחד זה. שזכותו של הרשב"י תגן עלינו ביום זה לרפואה שלימה. אשמח לשמוע מה דעת הרב, שירלי.
תשובה: יכולה את לעשות סעודת אמנים ביום גדול ומיוחד, יום שבו רבי שמעון בר יוחאי האיר את אורו הגדול וגילה לנו את רזי התורה. תדליקי נר ביום זה לזכות נשמתו המאירה של התנא האלוקי רשב"י זיע"א, וכן תאמרי דברים בשמו (הפזורים במשניות, במדרשים ובקבלה) בטוחני שזכותו תעמוד לך, לבריאות ורפואה שלימה, ולברכה והצלחה בכל מכל כל, אמן. כדאי הוא רבי שמעון בר יוחאי ע"ה שנסמוך עליו. ברכה והצלחה ורפואה שלימה מאת שוכן מעונה במהרה, אמן.
שאלה: תיקון למשכב גוי: לכבוד הרב, אני רווקה בת 25. חוזרת בתשובה מזה שנה וחצי. בעברי בעוונותיי הרבים הייתי עם גוי. כמובן שאני מצרה ומתחרטת על כך. מתפללת לקב"ה שיסלח לי. מה אוכל לעשות בשביל להרגיע את נפשי המתייסרת? כמה שנים אחרי המקרה ועדיין, זה לא עוזב אותי. האם יש תיקון לזה? בכבוד רב
תשובה: את עושה בדיוק את מה שאת צריכה לעשות. מתחרטת על העבר. מתוודה לפני הקב"ה על מה שהיה. מקבלת על עצמך שלא לעשות זאת שוב. זו התשובה הראויה. יישר כוח וכמובן, מתכוונת להקים בית שמח בריא קדוש וטהור בישראל שאין תיקון גדול מזה. והרבה שמחה
שאלה: פירות יער קפואים: קניתי מיקס פירות יער קפואים של חברת "מאמא מרי" -ארץ יצור בפולין עם כשרות של הרבנות הראשית קרית ים.ידוע לי שמה שמזון שמיובא חייב גם באישור של הרבנות הראשית לישראל. האם זה באמת כך והמוצר לא כשר.? אודה על תשובתך ו
תשובה: בדקתי עם הרבנות הראשית והם לא מכירים את המוצר.
שאלה: חיבוק פעם בחודש: אני וחברה שלי גרים רחוק ויוצא לנו להיפגש פעם בחודש,בערך. האם יש אפשרות להקל ושאנו נפגשים לתת חיבוק אחד לשני?
תשובה: קראתי פעם סיפור על בחור אחד, סיפור אמיתי, הוא היה ה דוס  בשבט שלו, בבני עקיבא, והיתה לו חברה, וגם היא היתה נחשבת  דוסית, יום אחד הם יצאו לטיול יחד, לבד. באמצע הטיול, הבחורה נפלה, וקיבלה מכה חזקה מאוד, והתחילה לבכות, אחרי התלבטות הבחור החליט לעזור בה, ונגע בה. עד אז הם שמרו נגיעה, אבל עכשיו הבחור החליט לעזור לה לעמוד, ולהרגיע אותה. את המשך הטיול, הם כבר הלכו יד ביד. את הסיפור קראתי, בספר שראיין חבר ה שחזרו בשאלה. אני לא מנסה להגיד, שכל מי שנוגע בחברה שלו, זה יגרום לו לחזור בשאלה, אלא להגיד שהמגע בין המינים, זה משהו עוצמתי! אין אדם בעולם שיכול להגיד, שאין משהו עוצמתי ומיוחד במגע, זהו שקר גדול להגיד כך, מצד השכל, זה לא מובן,  זה רק נגיעה, מה מיוחד בזה? אבל  זו עובדה  שכולנו  חותרים למגע, כי יש משהו מיוחד, בעצם הנגיעה הזו. משהו שטבוע בנו בטבע, משהו מעל ההבנה השכלית. לא סתם, הרבה בני נוער וגם מבוגרים, מתקשים עם ההלכה של  שמירת נגיעה, כי יש בזה משהו שאנחנו משתוקקים אליו. בקיצור, הנגיעה היא הרגשה עוצמתית, וזה לא יסתיים בחיבוק אחד, אלא ימשיך הלאה, ואם אנחנו נותנים פתח כאן, סיכוי גדול שנשאב פנימה, ונמשיך הלאה. כמו אותו בחור שנגע רק בשביל לעזור, וזה גרר תהיות, וספיקות, שגררו נגיעות שלא לצורך נוספות עד לחזרה בשאלה. עד כאן זה היה רק בשביל להטעים, לתת טעם וסיבה מדוע זה אסור, אך גם בלי טעם זה, אין מי מהפוסקים שיתיר דבר זה, והפוסקים הסתפקו האם לאישה נידה, שאסור גם לבעלה לגעת בה, שהבעל היה חולה מאוד, ואין מי שיעזור לו, האם מותר לאישתו לגעת בו כדי לעזור לו, אבל חיבוק שזה  מגע רגשי, זה אסור במיוחד בנידה, ובמי שאינה אישתו. בהצלחה, ובעז"ה תתחתנו, ותזכו לבנות בית בקדושה וטהרה. ולכל שאלה. אלעד gasner inn.co.il
שאלה: כלים בכיור אחד: במידה ויש לי כיור אחד ששטפו בו עד היום כלים חלביים ובשריים יחד ואני רוצה להתחיל להפריד,האם הכלים צריכים לעבור הכשרה ואם כן כיצד?ושאלה נוספת:האם מותר לאכול בצלחת בשרית חביתה שטוגנה במחבת חלבי שלא טוגן בו חלב יותר מ24 שעות אחרונות?ב ו
תשובה: א. הכלים לא צריכים לעבור הכשרה בדיעבד, אולם נכון הוא מה שאת עושה בכוונתך להקפיד מכאן ואילך. ב. אין לשים משהו חם בצלחת בשרית גם אם הטגון היה בכלי לאחר 24 שעות.
שאלה: אמונה: יש לי שתי שאלות שאלה ראשונה : למה אנחנו היהודים לא יכולים להגיד אלוהים ובמקום זה אנחנו אומרים בורא עולם? כי בנצרות למשל אומרים : ישו, מריה הקדושה, יש כאלה שאומרים מוחמד. למה אנחנו אומרים בורא עולם? שאלה שנייה : למה הדת לא מהפשרת להקים משפחה בישראל שזה נשים ונשים או גברים וגברים למה? בתור אדם מאמין אני חושב שמלך מלכי המלכים צריך להיות שמח שילד או הילדה שלו מאושרים בדרך שלהם לא ככה?.
תשובה: שאלת שאלות חשובות מאוד, ואשמח לענות עליהם! לגבי השאלה הראשונה: למעשה, אלוהים הציג את עצמו לפנינו בפעם הראשונה שנגלה אלינו, בהר סיני, באופן הבא: "אנכי ה  אלוהיך אשר הוצאתיך מארץ מצרים". קצת מפתיע שאלוהים הציג את עצמו ככה ולא בתור בורא עולם, כמו שרוב הדתות בעולם מעדיפות לקרוא לו. הסיבה היא שהקשר שלנו עם אלוהים לא נובע שכך שהוא הסיבה לעולם. אנו מחפשים אלוהים חי, אלוהים שהתגלה אלינו, אלוהים עם קשר אישי. אלוהים התגלה לנו לראשונה כשהוציא אותנו ממצרים, כשהאימפרייה הכי גדולה בעולם באותה תקופה נאלצה אחרי עשר מכות להודות שיש אלוהים, ומנהיגה הכריז "אצבע אלוהים היא"! ואנו שמענו וראינו אותו באוזננו ובעיננו, שש מאות אלף גברים ומשפחותיהם, באירוע המוני שאף אחד לא יכול לפברק או להטיל ספק בקיומו. שם גילה לנו אלוהים, שהוא היה בורא העולם. אבל נקודת ראשית הקשר איתו נובעת מהוצאתו אותנו ממצריים, מפנייתו הישירה אלינו, כאב לבן. אלוהים הוא גם בורא עולם, השולט ומשגיח על כולנו בכל רגע רגע, כמובן. לגבי השאלה השנייה: לפעמים ההיגיון שלנו אינו כל כך נכון לעומת המחשבה של אלוהים. לדוגמא: ילד חושב שהכי טוב בעולם בשבילו זה לאכול רק ממתקים, לא לצחצח שיניים ולא להתקלח. ההבנה שלנו כמבוגרים היא שאם הילד ינהג כך, הוא אולי יהנה בזמן הקרוב, אבל לאורך זמן יכאב לו הבטן, יהיו לו חורים בשיניים והוא עלול לחלות. למרות שהילד "מאושר בדרך שלו", אנו מבינים שהוריו לא יכולים לשמוח בכך שילדם לכאורה מאושר, אלא הם צריכים לחנך אותו למה שבאמת טוב לו. כך אבינו שבשמים, הוא מבין שקשר כזה לא טוב לנו, מזיק לנשמותינו, ולכן למרות שלכאורה יתכן ויש לנו הנאה ממצב כזה, הוא מדריך אותנו שלא לעשות זאת, כדי שלא להזיק לעצמנו. אנחנו יכולים בהבנתנו הקטנה והזעירה לעומת חוכמתו הרבה, לנסות להסביר לעצמנו הסברים למצוות ולאיסורים שהוא נתן לנו, כמו למשל שזוגיות בריאה תלוייה בהמשכיות, באפשרות להביא חיים חדשים לעולם, ולזכור את הקושי והאומללות של ילד שאין לו גם אב וגם אם. אבל בסופו של דבר אנו מבינים שמי שברא את העולם המופלא הזה בחכמתו, שמנהיג את כל מליארדי בני האדם יום יום, שיצר את כל מה שכאן, מנמלה זעירה ועד הרים ואוקיינוסים, כנראה מבין גם איך מתאים וטוב לנו לחיות! ו על השאלות החשובות!
שאלה: גילוח: לרב. אני חייל ובימות השנה אני מתגלח. בספירת העומר נתנו לי פטור מגילוח ותספורת. השאלה שלי היא האם זה נחשב בכלל כמנהג אבלות לגדל זקן אם אני רואה בזה משהו משמח ורק להאריך שיער נותן לי הרגשה של אבלות? האם בגלל זה אני צריך כן להתגלח?
תשובה: אנחנו לא מתגלחים בספירת העומר בלי קשר למה שכל אחד מרגיש כלפי זיפי השער שלו. אנחנו מקיימים הלכה - לא כפרטים יחידים אלא כעם ישראל. עם ישראל מתאבל בימים אלו ואתה לא מתגלח כחלק מעם ישראל, בלי קשר למה שאתה חושב על זקן. ודאי ראוי שתהיה לך תחושת אבלות כללית כי זה ענין התקופה הזאת - אבל זה לא תלוי דווקא במה שאתה מרגיש כלפי ה- זקנקן  שיש לך.
שאלה: השתחוויות בתפילה: רציתי לדעת מדווע משתחווים בתפילות? זה מציק לי הרבה זמן.
תשובה: ההשתחוויה בתפילה מראה שהיחס שלנו אל ה  הוא כמו של עבד בפני מלך, שאנו כנועים לה  ונקבל את כל מצוותיו. הכריעה ב"מודים" באה לציין שאנו אומרים בהכנעה. פעמים רבות נראה לנו שאנחנו מבינים יותר טוב מה  איך הוא היה צריך לנהל את העולם. אבל האמת היא שה  יודע הכי טוב מה מתאים ומה טוב לעולם. לכן אנו מודים לנו על כך בהכנעה, כאילו אנחנו אומרים: אנחנו לא מבינים את הסיבה להנהגתך, אבל אנחנו מתכופפים ונכנעים - שכך בוודאי הכי טוב לעולם.
שאלה: גוי לומד תורה: אינני יהודי על-פי ההלכה וברוך השם שלא, אני אומר זאת כך, מפניי שמה לעשות, יש הבדל בין תרי"ג ובין 7 מצוות שהן נורא קלות. לא האמנתי באלוקים ולא הייתי הכי נחמד לדתיים בחיי עד גיל 17 עד שהכרתי מישהו שהסביר לי כמה דברים על נשמה, אלוקים, דין, יצר הרע ויצר הטוב וכדומה.(כנראה שהוא חשב שאני יהודי חילוני, לכן הסביר לי יחסית הסבר מלא מה שאסור שגוי ילמד אבל אם לא ידעתי והוא לא ידע אני מניח שזה ר). התחלתי להיתעמק, מה זה יהדות, למה לא נצרות או איסלאם, מה הקטע של הבגדים, למה ככה ולמה זה, בקיצור כל השאלות ששואלים. התחלתי לקבל תשובות, בעיקר מצפייה בשיעורים של הרב אמנון יצחק, עוד כמה הרצאות בנוגע לקבלה ששמעתי והרבה חברה בצבא שהם דתיים אז אני מנסה להוציא מהם כמה שאפשר(הריי גוי שלומד תורה חייב מיתה). אני מצטער שאני חופר פשוט אולי תוכל לענות לי יותר טוב מתיי שאתה יודע מה עברי כרגע. ועכשיו השאלה: אם אני כגוי, חייב מיתה אם אני לומד תורה ולא מקבל על עצמי תרי"ג מצוות ואת הברית(מתגייר.) זאת אומרת, אני חייב למות, בגלל שאני לומד תורה? אגב, אני לא שומר שבת, לא בגלל שאסור, מותר. וגם משעמם. הבעיה העיקרית שלי היא שאני אוהב ללמוד תורה כי יש בה דברים כל כך אמיתיים, נכונים, מיישרי דרך לאיכות חיים. אבל אני לא בטוח שאני רוצה לעבור את הגיור, כי יכול להיות אני אשבר באמצע ואני יודע שבני ישראל תלויים אחד בשני בגאולה וערבים זה לזה ולכן אני לא רוצה להרוס או לגרום ליותר נזק סתם בגלל שאני אוהב ללמוד חוששני שאני כן! ימשיך ללמוד תורה, גם אם יגידו לי לא!, כי אני נהנה, עכשיו האם עונש שיבוא עליי משמיים יהיה מוות?(עד שהסובבים אותי יהיו מוכנים לקבל את הצער או שזה אפילו לא משנה?). אני יודע שזה ארוך יותר ממגילת אסתר, אבל בבקשה אל תכעס עליי.
תשובה: . אני מניח שאתה מבין שאתה גם בן של השם.אומנם בן שני אבל בן.אז תלמד הרבה הרבה על הוראות ההפעלה של העולם היפה שנתן לך השם להשתמש בו.אני מניח כי תגיע מהר למסקנה שכדאי לך להתגייר.ובתור שכזה מותר לך ללמוד הרבה תורה.לכן אנני רואה שום בעיה בלימוד תורה.ההפך, לימוד זה יועיל לך לקיים את שבע המצוות בהדור. נ.ב יתכן מאד ששורש נשמתך הוא ניצוץ יהדי או חלק מנשמתך היא גילגול יהדי שחש צורך עמוק ומשיכה ללמוד יהדות.ואולי הגיור יהווה תיקון לנשמה החבויה בך.
שאלה: התרת נדרים: נדרתי נדר מתוך כעס, אמרו לי שאמא שלי-בעלת הסמכות עלי יכולה להתיר לי את הנדר, האם זה נכון? אם לא, האם 3 מאחיי יכולים להתיר לי? או שחייבים ללכת לרב?
תשובה: לך! אב (בלבד!) יכול להפר את נדרי ביתו ורק בתקופה מוגבלת, בין גיל 12 לבערך גיל 12 וחצי (בין נערות לבגרות). כמו כן בעל יכול להפר את נדרי אשתו שיש בהם עינוי נפש או שנדרה בדברים שבינו לבינה. וכל זה רק ביום שמעו. האופן שבו האב או הבעל מפר הוא באמירה "הרי נדר זה בטל" או כל לשון שיש במשמעה ביטול הנדר מעיקרו, או במעשה שמורה לה לעשות כנגד נדרה וכדומה. אבל נערה בוגרת (מעל גיל 12.5) שאינה נשואה - היא ברשות עצמה לעניין נדרים ואי אפשר להפר לה אותם. אלא האפשרות היחידה היא לפנות לרב שימצא דרך להתיר את הנדר. ועד אז צריך להיזהר שלא לעבור על הנדר. וכל עוד לא דיברו עם הרב אין לסמוך על נוסח התרת נדרים הרגיל שאומרים. ומכאן נלמד את גודל הזהירות שצריך להיזהר שלא לידור או להשבע לעולם, ושהמילים "בלי נדר" יהיו מורגלות על שפתינו.